L 197/2
ET
Euroopa Liidu Teataja
7.8.2023
(5)
Ühendkuningriik teatas komisjonile ühest lindude kõrge patogeensusega gripi puhangust kodulindude hulgas Inglismaal Kenti krahvkonnas, mida kinnitati 20. juulil 2023 laborianalüüsiga (RT-PCR).
(6)
Peale selle teatasid Ameerika Ühendriigid komisjonile ühest lindude kõrge patogeensusega gripi puhangust kodulindude hulgas New Yorgi osariigis, mida kinnitati 25. juulil 2023 laborianalüüsiga (RT-PCR).
(7)
Pärast eespool nimetatud hiljutisi lindude kõrge patogeensusega gripi puhanguid kehtestasid Ühendkuningriigi ja Ameerika Ühendriikide veterinaarasutused asjaomaste ettevõtete ümber vähemalt 10 km raadiusega piirangutsooni ning rakendasid lindude kõrge patogeensusega gripi tõrjeks ja leviku piiramiseks hädatapmist.
(8)
Ühendkuningriik ja Ameerika Ühendriigid esitasid komisjonile teavet epidemioloogilise olukorra kohta oma territooriumil ja selliste meetmete kohta, mida on võetud lindude kõrge patogeensusega gripi edasise leviku ärahoidmiseks.
(9)
Komisjon on seda teavet hinnanud.
Komisjon on seisukohal, et võttes arvesse loomatervise olukorda Ühendkuningriigi ja Ameerika Ühendriikide veterinaarasutuste poolt kehtestatud piirangutega piirkondades, tuleks kodulindude, kodulindude paljundusmaterjali ning kodulindude ja uluklindude värske liha saadetiste liitu toomine nendest piirkondadest peatada, et kaitsta liidu loomatervisestaatust.
(10)
Kanada, Tšiili ja Ameerika Ühendriigid on esitanud ajakohastatud teavet epidemioloogilise olukorra kohta oma territooriumil seoses lindude kõrge patogeensusega gripiga, mille tõttu peatati teatavate toodete toomine liitu, nagu on ette nähtud rakendusmääruse (EL) 2021/404 V ja XIV lisas.
(11)
Kanada on esitanud ajakohastatud teabe epidemioloogilise olukorra kohta oma territooriumil seoses ühe lindude kõrge patogeensusega gripi puhanguga Kanadas Briti Columbia provintsis asuvas kodulinnukasvatusettevõttes, mida kinnitati 28. aprillil 2023.
(12)
Lisaks on Tšiili esitanud ajakohastatud teabe epidemioloogilise olukorra kohta oma territooriumil seoses ühe lindude kõrge patogeensusega gripi puhanguga Tšiilis Metropolitani piirkonnas asuvas kodulinnukasvatusettevõttes, mida kinnitati 4. juunil 2023.
(13)
Peale selle on Ameerika Ühendriigid esitanud ajakohastatud teabe epidemioloogilise olukorra kohta oma territooriumil seoses 13 lindude kõrge patogeensusega gripi puhanguga Michigani (3), Nebraska (1), New Yorgi (1), Põhja-Dakota (3), Pennsylvania (3), Lõuna-Dakota (1) ja Wisconsini (1) osariigis asuvates kodulinnukasvatuset­ tevõtetes, mida kinnitati ajavahemikul 8. aprillist 2022 kuni 3. märtsini 2023.
(14)
Kanada, Tšiili ja Ameerika Ühendriigid esitasid ka teavet meetmete kohta, mida nad on võtnud kõnealuse taudi edasise leviku ärahoidmiseks.
Eelkõige on Kanada, Tšiili ja Ameerika Ühendriigid pärast kõnealuseid taudipuhanguid rakendanud selle taudi tõrjeks ja leviku piiramiseks hädatapmist ning on lõpetanud vajalike puhastus- ja desinfitseerimismeetmete võtmise pärast hädatapmise rakendamist oma territooriumil asuvates nakkusest tabandunud kodulinnukasvatusettevõtetes.
(15)
Komisjon on hinnanud Kanada, Tšiili ja Ameerika Ühendriikide esitatud teavet.
Komisjon on seisukohal, et Kanada, Tšiili ja Ameerika Ühendriigid on esitanud asjakohased tagatised, et peatamise tinginud loomatervise olukord ei kujuta endast enam ohtu loomade või inimeste tervisele liidus ning et sellest tulenevalt tuleks uuesti lubada liitu tuua linnukasvatussaadusi Kanada, Tšiili ja Ameerika Ühendriikide asjaomastest tsoonidest, kust liitu sissetoomine oli peatatud.
(16)
Seepärast tuleks muuta rakendusmääruse (EL) 2021/404 V ja XIV lisa, et võtta arvesse lindude kõrge patogeensusega gripi praegust epidemioloogilist olukorda Kanadas, Tšiilis, Ühendkuningriigis ja Ameerika Ühendriikides.